איצ'ה ממבוש

איצ'ה (יצחק) ממבוש (1 בספטמבר 1920 – 26 במאי 2015) היה צייר, אוצר ואמן ישראלי, ממייסדי כפר האמנים עין הוד.

ביוגרפיה
איצ'ה ממבוש, בן מרדכי וזהבה, נולד בסַטָנוב, אוקראינה. כשהיה בן 6 משפחתו עלתה לארץ והתיישבה בכפר סבא. למד במגמת חרטות בבית הספר מכס פיין.
עבד בסדנא מחתרתית של תעש. במקביל למד ציור באולפן בהנהלת יחזקאל שטרייכמן ואביגדור סטימצקי. שם הכיר את מורו ורבו מרסל ינקו.
שם גם פגש את רעייתו אביבה מרגלית (1919-2004).

ב-1949 הגיע לפריז. הוא נשאר שם כ-4 שנים והשתלם בציור.
ב-1953 נענה לקריאתו של מרסל ינקו והיה מראשוני עין הוד. בזכות יכולות הביצוע שלו שימש כיד ימינו של ינקו.
ב-1955 הפסיק לצייר והתרכז בעיקר בקרמיקה יחד עם רעייתו אביבה. בראיון מ-1963 הוא אומר:

קירות תבליט אלה מוצבים בין השאר בבית החולים זיו ובאוניברסיטת חיפה.

ב-1983 נפתח בכפר מוזיאון ינקו דאדא שממבוש פעל רבות להקמתו.

ממבוש היה הרוח החיה מאחורי נשפי עין הוד המפורסמים. הוא כונה "המוכתר של עין הוד".

ממבוש החזיק אוסף גדול של עבודות מאת מרסל ינקו.

ב-1964 השתתף בסרטו של אורי זוהר "חור בלבנה" וב-1968 השתתף בסרטו של זוהר "השכונה שלנו", בו גילם דמות של עבריין.

אחיו אריה ממבוש, ביחד עם אשתו נינה מאיו ממבוש, היו מחלוצי הקולנוע האוונגארדי הישראלי. אריה למד צילום קולנוע ובמאי בפריס. בשנת 1969 חזר לארץ והקים יחד עם נינה אולפן קולנוע במתחם חוצות היוצר בירושלים. בנם, אחיינו של ממבוש, הוא דניאל אמבש, ראש הכת הירושלמית.

גלריה

לקריאה נוספת
 שמואל בונים: כאן בונים, הוצאת "דביר", 1994

קישורים חיצוניים

 לטפס על הר גבוה ותלול באתר הרשמי של עין הוד
 
 נחמיה שטרסלר, פרידה מאיצ'ה ממבוש, הבוהמיין האחרון, 15 יולי 2015

הערות שוליים

אנשי העלייה הרביעית
ציירים ישראלים
אנשי בוהמה ישראלים
אמני קרמיקה ישראלים
ישראלים ילידי אוקראינה
עין הוד: אישים
ישראלים שנולדו ב-1920
ישראלים שנפטרו ב-2015